
Az osztrák külpolitika az osztrák–magyar kapcsolatok és Közép-Európa tükrében

A dolgozat az osztrák külpolitikát mutatja be az osztrák–magyar kapcsolatok és Közép-Európa vonatkozásában. Az időkeret 2010-től napjainkig terjed. Az elemzés egyrészt arra keresi a választ, hogy mi jellemzi az osztrák külpolitikát az osztrák–magyar kapcsolatok és Közép-Európa tekintetében, másrészt arra, hogy miért lenne fontos a közép-európai együttműködés az osztrák érdekérvényesítés szempontjából az Európai Unióban. A mélyebb megértéshez értékes interjúk járulnak hozzá. Az eredményeket tekintve elmondható, hogy az osztrák külpolitika két vonása; a folytonosság és az Osztrák Néppárt befolyása meghatározó. Mindez számos következménnyel jár a kétoldalú kapcsolatokra és az osztrák Közép-Európa-politikára nézve. Továbbá a gazdasági érdekérvényesítés figyelemre méltó az osztrák külpolitikában. Az osztrák kisállamiság és kis tagállamiság, emellett a bizonyos mértékű osztrák politikai elszigeteltség az Európai Unióban mind afelé mutat, hogy Ausztria számára gyümölcsöző lenne a hosszú távú közép-európai együttműködés.



